CELEX: 32010D0076
Language: da
Date: 2010-02-09 00:00:00
Title: 2010/76/: Kommissionens afgørelse af 9. februar 2010 om en overgangsperiode, der bevilges Tjekkiet, Tyskland, Grækenland, Østrig, Polen, Portugal, og Slovenien, med henblik på gennemførelse af Europa-Parlamentets og Rådets forordning (EF) nr. 762/2008 om medlemsstaternes indberetning af statistiske oplysninger om akvakulturproduktionen (meddelt under nummer K(2010) 735)

10.2.2010   
            
            
               DA
            
            
               Den Europæiske Unions Tidende
            
            
               L 37/70
            
         KOMMISSIONENS AFGØRELSE
   af 9. februar 2010
   om en overgangsperiode, der bevilges Tjekkiet, Tyskland, Grækenland, Østrig, Polen, Portugal, og Slovenien, med henblik på gennemførelse af Europa-Parlamentets og Rådets forordning (EF) nr. 762/2008 om medlemsstaternes indberetning af statistiske oplysninger om akvakulturproduktionen
   (meddelt under nummer K(2010) 735)
   (Kun den græske, den polske, den portugisiske, den slovenske, den tjekkiske og den tyske udgave er autentiske)
   (2010/76/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 762/2008 af 9. juli 2008 om medlemsstaternes indberetning af statistiske oplysninger om akvakultur og om ophævelse af Rådets forordning (EF) nr. 788/96 (1), særlig artikel 5, stk. 2, og artikel 7, stk. 1,
   under henvisning til anmodning indgivet af Slovenien den 25. november 2008,
   under henvisning til anmodning indgivet af Tjekkiet den 17. december 2008,
   under henvisning til anmodning indgivet af Tyskland den 19. december 2008,
   under henvisning til anmodning indgivet af Grækenland den 2. december 2008,
   under henvisning til anmodning indgivet af Østrig den 19. december 2008,
   under henvisning til anmodning indgivet af Portugal den 22. december 2008,
   under henvisning til anmodning indgivet af Polen den 31. december 2008 og
   ud fra følgende betragtninger:
   
               (1)
            
            
               I henhold til artikel 7 i forordning (EF) nr. 762/2008 kan Kommissionen bevilge medlemsstaterne en overgangsperiode med henblik på gennemførelse af nævnte forordning, hvis anvendelsen af forordningen kræver omfattende tilpasninger af deres statistiske systemer og kan forventes at forårsage betydelige praktiske problemer.
            
         
               (2)
            
            
               Tjekkiet, Tyskland, Grækenland, Østrig, Polen, Portugal og Slovenien bør i overensstemmelse med deres anmodning bevilges en sådan overgangsperiode.
            
         
               (3)
            
            
               I henhold til forordning (EF) nr. 762/2008 skal en medlemsstat, som har fået bevilget en overgangsperiode, fortsat anvende bestemmelserne i forordning (EF) nr. 788/96 i den periode, den bevilgede overgangsperiode dækker.
            
         
               (4)
            
            
               I henhold til artikel 5, stk. 2, i forordning (EF) nr. 762/2008 indberettes de i bilag V nævnte data om akvakultursektorens struktur hvert tredje år.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Landbrugsstatistiske Komité, der er nedsat ved Rådets afgørelse 72/279/EØF (2) —
            
         VEDTAGET FØLGENDE AFGØRELSE:
   Artikel 1
   Overgangsperioder for indberetning af de data, som er nævnt i bilag II, III og IV til forordning (EF) nr. 762/2008
   Med henblik på gennemførelse af artikel 5, stk. 1, i forordning (EF) nr. 762/2008 fastsættes følgende:
   
               1.
            
            
               Tjekkiet bevilges en overgangsperiode, der ophører den 31. december 2009. Det første referencekalenderår er 2009.
            
         
               2.
            
            
               Portugal bevilges en overgangsperiode, der ophører den 31. december 2010. Det første referencekalenderår er 2010.
            
         
               3.
            
            
               Tyskland, Grækenland, Østrig, Polen og Slovenien bevilges en overgangsperiode, der ophører den 31. december 2011. Det første referencekalenderår er 2011.
            
         Artikel 2
   Overgangsperioder for indberetning af de data, som er nævnt i bilag V til forordning (EF) nr. 762/2008
   Med henblik på gennemførelse af artikel 5, stk. 2, i forordning nr. 762/2008 bevilges Tjekkiet, Tyskland, Grækenland, Østrig, Polen, Portugal og Slovenien en overgangsperiode, der ophører den 31. december 2011. Det første referencekalenderår er 2011.
   Artikel 3
   Overgangsperioder for den årlige rapport om kvaliteten af de indberettede data
   De overgangsperioder, som er omhandlet i artikel 1 og 2 i nærværende afgørelse, finder tilsvarende anvendelse på gennemførelsen af artikel 6 i forordning (EF) nr. 762/2008.
   Artikel 4
   Denne afgørelse er rettet til Den Tjekkiske Republik, Forbundsrepublikken Tyskland, Den Hellenske Republik, Republikken Østrig, Republikken Polen, Den Portugisiske Republik og Republikken Slovenien.
   
      Udfærdiget i Bruxelles, den 9. februar 2010.
      
         
            På Kommissionens vegne
         
         Joaquín ALMUNIA
         
            Medlem af Kommissionen
         
      
   
   
      (1)  EUT L 218 af 13.8.2008, s. 1.
   
      (2)  EFT L 179 af 7.8.1972, s. 1.